سَقاریه (ڤئ تورکی: Sakarya) نوم یه گل د ترکیه ئه که مینجاونش شهر آداپازاری یه.سقاریه ها د شارا استانبول - آنکارا و سچه قطار دش رد موئه و دسرسی هوایی د سقاریه د طریق فرودگا مین زایاره یی صبیحه گوکچن.استانبول انجومگر بوئه. نفوس آستون سقاریه ۸۷۲ هزار کسه. ای آستون ها د بال دریا سئ و گلال سقاریه ها د ای آستون،سقاریه ها د راساگه مرمره و آستون خوجالی ها د افتونشین ای آستون و آستون بیله جک ها د هارگه آستون سقاریه، آستون بولو ها د هارگه افتوزنون ای آستون و دس آخر آستون دوزجه ها د افتوزنون آستون سقاریه.آستون سقاریه ها د لا شارا استانبول-آنکارا.شهردار ایسنی سقاریه زکی توک اوغلوئه که یه گل د اندومیا پارتی عدالت و گپ کلونکاری ترکیه ئه. نفوس سقاریه د سال 2013 تقریون 918 هزار کس بیه. مینجاون آستون ترکیه که شهر سقاریه ئه یه گل د شهریا نوم دیار و پیشکرده د ولات ترکیه ئه که فره گپ کلونکاری بیه و رشت گپ کلونکاریش فره زیاد بیه. ای آستون بال اویا نازار، گلالیا قشن و دریاچه یا فره خوئی داره . ای آستون د سده 13 زایشتی بی وه یه گل د راساگه یا زیر نخیز ترکیا عثمانی. د سده 18 زایشتی د راساگه یا بالکان و قفقاز آئمیا فره یی اومائن د ای آستون و راساگه یاش.